-Անցած տարի դեկտեմբերի 9-ին Մերիդիան կենտրոնում անցկացված «Թոփ մոդել ԱՊՀ 2017»-ին այս տարի գերազանցել ենք բոլոր առումներով՝ մրցույթի կազմակերպչական հարցերում որակական աճից մինչև մասնակից երկրների ընդլայնված շառավղով աշխարհագրություն: Մասնակից երկրների թիվը հասել է 21-ի՝ նախորդ 15-ի փոխարեն, իսկ դա նշանակում է, որ մենք կարճ ժամանակում հասցրել ենք ճանաչում ու վստահություն ձեռք բերել զարգացած երկրների շրջանում: Ինքներդ էլ հասկանում եք, որ գեղեցկության մրցույթները մեր օրերում այնքան էլ արդիական չեն, դրանց հանդեպ հետաքրքրությունը մարել է նաև տարածաշրջանում: Բայց իմ և Նաիրիի համատեղ ջանքերն արդյունավետ եղան: Ես համոզված եմ, որ դեռ ավելի ընդգրկուն մասշտաբների ենք հասնելու, մեր երկիր կբերենք հազարներով այցելուներ, մենք մեր երկիրը պիտի դարձնենք ավելի ճանաչելի: